《饯徐衍道知县》
宋代·朱南杰

事业文章属当家，刃游余地宰金沙。
挽回凶岁作丰稔，安集流民绝叹嗟。
两载秋霜威盗贼，一犁春雨沃桑麻。
宽民实意言难尽，胜种河阳满县花。

作者简介：朱南杰，宋诗人。丹徒（今属江苏）人。理宗嘉熙二年（一二三八年）进士（明万历《丹徒县志》卷三）。淳祐六年（一二四六年）为海盐澉浦监酒。官满，摄华亭事。开庆元年（一二五九年）知溧水县，次年，改知清流县（《景定建康志》卷二七）。其诗多叙事理，质朴无文。有《学吟》一卷。事见集中有关诗。